**Kokkuvõte 5. juunil 2014 Tallinnas Kaval-Antsu talus toimunud seminarist**

**„Kuidas edendada kohaliku võimu ja kogukonna partnerlust?“**

**I rühmatöö: Olukorra kaardistamine - mis jääb kohapeal avatud valitsemisest vajaka?**

* **Puudulik kommunikatsioon (info veebilehel pole ülevaatlik, olulist on keeruline leida ja ära tunda).** Kuidas teavitust paremini korraldada? Kuidas kaasata erinevaid gruppe nii, et keegi ei jääks kõrvale (ka näiteks need, kes ei ole registreeritud elanikud)? Kuidas anda tagasisidet ettepanekute kohta (vastamine, põhjendamine)?
* **Valitseb „meie-teie“ mentaliteet.** Kuidas suurendada „meie“ tunnet ja kõigi osalejate huvi ja vastutust? Kes esindab kogukonda , kes on kogukonna silmis legitiimne esindaja (poliitiline kallutatus, kaasatakse vaid see, kelle seisukohad meeldivad jne)? Kuidas panna võrgustikud toimima? Kuidas viia uut koostöö- ja usalduskultuuri vanade valitsejate, uute aktivistide ja kõigi teisteni?
* **Liiga hiline kaasamine, ei kaasata otsuste ettevalmistamisse.** Millal on piisavalt vara?Kuidas huvilisi toimuvast teavitada?
* **Suurte ideede ja loovuse pärssimine. K**uidas hoida nö pildis ja mälus ka need head ja innovaatilised ideed, mille teostuseks hetkel või lähiajal ressurssi ei ole?

**II rühmatöö: Lahenduste pakkumine - milliseid tegevusi oleks vaja olukorra muutmiseks?**

* Ühise eesmärgi leidmine (näiteks „Tahame paremat elukeskkonda“), sellest lähtuvalt ülesannete jaotus, edasised kohtumised ja ühine tegutsemine usalduse kinnistamiseks.
* Mõelda läbi ja kanalid ja suhtlusreeglid erinevate sihtgruppideni jõudmiseks. Huvi äratamiseks ja kaasamõtlemise soodustamiseks vaja kasutada leidlikke võtteid, igale sihtgrupile eraldi kohandatud sõnumeid.
* Arengukava koostamiseks käia läbi kõik külad, kohtuda ja arutleda inimestega kõigi päevakorras olevate teemade üle.
* Regulaarsed ümarlauad, arutelud teemade tõstatamiseks ja tagasiside järgnevate tegevuste kohta.
* Katse-eksituse meetodi laialdasem praktiseerimine – olla julge ja uusi kaasamisvorme katsetada (isegi kui sellega kaasneb alguses kriitika). Julgus unistada suurelt koos kogukonnaga (MEIE)!
* Heas mõttes „näpata“ rohkem ka teiste omavalitsuste häid ideid ja näiteid, kohandada need enda jaoks sobivaks ja rakendada.
* Otsuste motiveeritus ja läbipaistvus - protokollid vormistada nii, et oleks näha põhjendus, kuidas mingi otsuseni jõuti (kõlanud poolt ja vastu argumendid jne).
* Varikomisjonide ja töörühmade sisseseadmine. Kaasata kodanikud, kes vabatahtlikult on nõus panustama, eelnõusid kommenteerima jne.
* Voliniku vastutuse suurendamine – kohtumised valijatega, otseülekanded istungitest jne. Samas ka kodaniku vastutuse rõhumine, et ta ka ise kogukonnaelus käed külge paneks.
* Nutikate võtete kasutamine, et anda kogukonnas inimestele endile erinevaid jõukohaseid ülesandeid (a la uudishimulikud külatädid akendel oskavad anda olulist infot selle kohta kus on vaja lund teedelt lükata jne).

**Tagasisidelehtede kokkuvõte**

**1 uus mõte, mis seminarilt kaasa viia:**

* „Meie-teie“ – temaatika, kuidas saada vastanduvast mentaliteedist lahti ja jõuda ühtse „MEIENI“?
* Voliniku vastutus – kuidas oma valijatega paremini suhelda ja aru anda (kohtumised, blogi, FB)
* Kohtumised linnaelanikega mitte stiilis „las räägivad end tühjaks“, vaid neile peaks järgnema ka tagasiside selle kohta, mis ettepanekuid tehti ja mis neist sai
* Maiade revolutsiooni näited – Muraste tee on õige!
* Kaasava eelarve koostamine
* Külaraha idee!
* Kasutada rohkem katse-eksitus-meetodit
* Õigeid vastuseid pole, tuleb katsetada
* Kaasamise üks väärtustest – kodanik saab aru, kuidas omavalitsus toimib, kuidas kujuneb arengukava, eelarve jne.
* Tuleb koosolekutel, aruteludel räägitu ühinguliikmetele edasi rääkida. See on tihti unustatud tõde.
* Info jagamise ja tagasisidestamise tähtsus
* Kaasamise toimimiseks on vaja ka kodanikke õpetada, mis on valitsemine, kuidas kaasatud saada
* Ka omavalitsejad on kogukonna liikmed☺
* Harku ja Saue valla näited

**Soovitused seminari korraldajatele:**

* Kaasata rohkem kodanikuühendusi
* Võib ka omalt poolt häid näiteid tuua sellest, mida on tehtud, mis teile silma jäänud
* Rohkem kajastada enne ja kindlasti järelkaja (uurida osalejatelt endilt, keda kutsuda kohalikule seminarile)
* Lasta kodus rohkem kodutöid teha, anda aega ka parajalt ette valmistada
* Parem ajaplaneerimine seminari käigus
* Laudadesse oleks võinud grupeerida suuremad linnad ja väiksemad vallad eraldi – probleemid on nii erinevad, et raske leida ühisosa. Pigem oleks tahtnud kuulda sarnaste omavalitsuste ühisosa.
* AVP põhimõtete dokument ei tohiks olla väga kantselliitne, vaid inimlik ja mõnus. On oht, et see võib jääda ehk liiga üldiseks ja elukaugeks.
* Kajastada üritusi rohkem meedias
* Üritustel rohkem omavahelist suhtlusaega
* Grupitöö on hea kogemuste saamiseks – head mõtted tulid!
* Ka edaspidi kaasata otseselt omavalitsusjuhte
* 12 KOV on teatanud soovist ühineda AVP-ga, võiks neid rohkem esile tõsta

**Koostas Kristina Reinsalu, 8. juuni 2014**